नेता सिटौला सभापति देउवाको एकल निर्णयले कांग्रेसको अस्तित्व नै धरापमा परेको भन्दै पौडेल समूहसँग मिलेर पार्टी बलियो बनाउने प्रयासमा लागेका छन् । अहिले कांग्रेसलाई एक बनाएर कम्युनिस्टविरुद्ध लड्ने क्षमतावान बनाउनुपर्ने दायित्व उनीमाथि आएको छ । केन्द्रीय सदस्य दीपक गिरीले भने, ‘हामीले कांग्रेसलाई बचाउनुपर्छ । त्यति मात्रै होइन कम्यनिस्टहरूसँग लड्नुपर्ने आवश्यक्ता पनि छ ।’ सभापति देउवाका गलत निर्णयले नै कांग्रेसलाई घाटा भएको उनको बुझाइ छ ।
